stanford-oval/wikipedia huggingface dataset:
นิติสงคราม

นิติสงคราม (อังกฤษ: lawfare) คือ การใช้กฎหมายเพื่อเล่นงานฝ่ายตรงข้าม ซึ่งมักปรากฏในรูปการดำเนินทางกฎหมายและทางสื่ออย่างกว้างขวาง เพื่อให้ฝ่ายตรงข้ามเสียหายจนอ่อนแอลง สูญเสียการสนับสนุนจากสาธารณชน และหมดพลังอำนาจในการต่อต้านอีก
คำว่า "lawfare" ในภาษาอังกฤษนั้น มาจากการประสมกันระหว่างคำว่า "law" (กฎหมาย) และ "warfare" (สงคราม) พลตรี ชาลส์ เจ. ดันแลป จูเนียร์ นายทหารและนักกฎหมายชาวสหรัฐ บัญญัติขึ้นใน ค.ศ. 2001 ส่วนในภาษาไทย คำว่า "นิติสงคราม" มาจากการเสนอของปิยบุตร แสงกนกกุล นักกฎหมายชาวไทย เมื่อ พ.ศ. 2563
โดยปรกติแล้ว คำว่า "นิติสงคราม" ได้รับการมองในเชิงลบ เพราะสื่อถึงการใช้กฎหมายในทางมิชอบ
กรณีที่ได้รับการยกเป็นตัวอย่างของนิติสงคราม เช่น ความขัดแย้งอิสราเอล–ปาเลสไตน์, ข้อพิพาทดินแดนในทะเลจีนใต้ เป็นต้น ส่วนในประเทศไทย นิติสงครามมีการระบุที่ชัดเจนมากขึ้นภายหลังการเลือกตั้งในประเทศไทยเมื่อ พ.ศ. 2566 ที่มีความพยายามใช้ช่องทางต่าง ๆ ทางกฎหมายเพื่อขัดขวางพิธา ลิ้มเจริญรัตน์ ผู้ชนะการเลือกตั้ง มิให้ขึ้นดำรงตำแหน่งนายกรัฐมนตรีไทย
อ่านเพิ่ม

"Lawfare vs. Democracy". Progessive International. 2023-05-17. (อังกฤษ)
ปรากฏการณ์การวางกรอบ

ปรากฏการณ์การวางกรอบ
(อังกฤษ: framing effect)
เป็นความเอนเอียงทางประชานที่เรามีปฏิกิริยาต่อทางเลือกอย่างหนึ่งโดยต่าง ๆ กันไปขึ้นอยู่กับว่ามีการแสดงทางเลือกนั้นอย่างไร เช่นโดยเป็นการได้หรือการเสีย (ดูตัวอย่างในการหลีกเลี่ยงการเสีย) 
คือ เรามักจะหลีกเลี่ยงความเสี่ยงเมื่อแสดงทางเลือกนั้นโดยเป็นการได้ และจะทำการเสี่ยงเมื่อแสดงทางเลือกนั้นโดยเป็นการเสีย 
การได้และการเสียสามารถวางกรอบได้โดยใช้คำแสดงผลต่าง ๆ กัน (เช่น จะมีการเสียชีวิตหรือจะมีการช่วยชีวิต คนไข้จะได้รับการรักษาหรือไม่ได้รับการรักษา)
ทฤษฎีทางเศรษฐศาสตร์พฤติกรรม โดยเฉพาะคือ Prospect theory แสดงว่า
การเสียที่มีมูลค่าเท่ากับการได้กลับมีความสำคัญต่อเรามากกว่า
เราชอบใจการได้ที่ชัวร์ มากกว่าการได้ที่เป็นเพียงแต่มีโอกาส คือเป็นไปตามความน่าจะเป็น
เราชอบใจการเสียที่เป็นเพียงแต่มีโอกาส มากกว่าการเสียที่แน่นอน
อันตรายของปรากฏการณ์นี้ก็คือ ในชีวิตประจำวันจริง ๆ จะมีการแสดงทางเลือกโดยวางกรอบเป็นการได้หรือการเสียอย่างใดอย่างหนึ่งเท่านั้น
ทฤษฎีนี้ช่วยให้เข้าใจการวางกรอบที่มีในการเคลื่อนไหวทางสังคม และในการสร้างความคิดเห็นทางการเมือง ที่ทำการปั่นเสียงเมื่อทำโพลทางการเมือง แล้วใช้การวางกรอบคำถามเพื่อให้ได้คำตอบที่สนับสนุนมุมมองของกลุ่มบุคคลที่ให้ทุนการทำโพล
การทำเช่นนี้ทำให้มีนักวิชาการอ้างว่า เป็นการทำลายความน่าเชื่อถือของโพลการเมือง แม้ว่าจะมีข้อมูลที่น่าเชื่อถือได้ที่โพลมีให้กับสาธารณชน
งานวิจัย

ในปี ค.ศ. 1981 อะมอส ทเวอร์สกี้และแดเนียล คาฮ์นะมันตรวจสอบว่า การใช้คำวางกรอบทางเลือก มีอิทธิพลต่อคำตอบของผู้ร่วมการทดลองในสถานการณ์ที่เกี่ยวกับความเป็นความตาย (สมมุติ) อย่างไร
คือ มีการให้ผู้ร่วมการทดลองเลือกวิธีการรักษาสองอย่างสำหรับคน 600 คนที่เกิดโรคร้ายแรงถึงตาย
การรักษาแบบแรกมีการพยากรณ์ว่า "มีผลให้ตาย 400 คน" เทียบกับการรักษาแบบที่สองที่ "มีโอกาส 33% ว่าจะไม่มีใครเสียชีวิต แต่ก็มีโอกาส 66% ว่าทุกคนจะเสียชีวิต"
ทางเลือกเหล่านี้มีการแสดงให้ผู้ร่วมการทดลองโดยการวางกรอบคำพูดแบบบวก คือ จะมีกี่คนที่รอดชีวิต หรือว่า แบบลบ คือ จะมีกี่คนที่เสียชีวิต
| การวางกรอบคำพูด | การรักษาแบบแรก | การรักษาแบบที่สอง |
| --- | --- | --- |
| แบบบวก | "ช่วยชีวิต 200 คน" | "มีโอกาส 33% ช่วยชีวิตทั้ง 600 คน มีโอกาส 66% ที่จะไม่ช่วยใครเลย" |
| แบบลบ | "400 คนจะเสียชีวิต" | "มีโอกาส 33% ว่าจะไม่มีใครเสียชีวิต มีโอกาส 66% ว่า ทั้ง 600 คนจะเสียชีวิต" |

ผู้ร่วมการทดลอง 72% เลือกวิธีการรักษาแรกเมื่อใช้คำพูดแบบบวก (คือ ช่วยชีวิต 200 คน) แต่จะมีเพียง 22% ที่เลือกเมื่อใช้คำพูดแบบลบ (คือ 400 คนจะเสียชีวิต)
ปรากฏการณ์นี้พบในการทดลองในสถานการณ์อื่น ๆ คือ
นักศึกษาปริญญาเอก 93% ลงทะเบียนก่อนเวลาเมื่อมีการเน้นว่าจะต้องเสียค่าปรับถ้าลงทะเบียนสาย เทียบกับ 67% ที่ลงทะเบียนก่อนแมื่อแสดงว่าจะได้ส่วนลดเนื่องจากการลงทะเบียนก่อน
ผู้รับการสำรวจ 62% ไม่เห็นด้วยในการให้อนุญาต "เพื่อประณามประชาธิปไตยต่อหน้าสาธารณชน" แต่มีเพียง 46% ที่เห็นด้วยว่า เป็นความถูกต้องที่จะ "ห้ามการประณามประชาธิปไตยต่อหน้าสาธารณชน"
จะมีคนสนับสนุนนโยบายทางเศรษฐกิจมากกว่าถ้าเน้นอัตราการจ้างงาน มากกว่าเมื่อเน้นอัตราการตกงาน
มีการอ้างว่า การจำขังก่อนการพิพากษาคดีจะเพิ่มความร่วมมือจากผู้ต้องสงสัย เนื่องจากว่า การถูกจำขัง ไม่ใช่อิสรภาพ จะกลายเป็นมาตรฐานของผู้ต้องสงสัย ทำให้เห็นการให้ความร่วมมือว่า เป็นเหตุที่จะได้รับการปล่อยตัวเร็วขึ้น แทนที่จะเห็นว่า เป็นเหตุที่จะทำให้ตนถูกจำขัง
งานวิจัย > เป็นวิธีการทางความคิดที่ไม่สมเหตุผล

ปรากฏการณ์ดังที่แสดงในตัวอย่างต่าง ๆ เป็นเหตุให้ความคิดของมนุษย์ไม่สมเหตุผล ไม่ถูกตรรกะ
คือ ทางตรรกวิทยา กฎ extensionality กำหนดว่า “สูตร (เช่นฟังก์ชัน) สองอย่างที่ให้ค่าความจริง (คือผล) เดียวกัน ไม่ว่าจะใช้ค่าอะไร (คือเหตุ) ต้องสามารถทดแทนกันได้ถ้ารักษาค่าความจริงไว้ได้ ในประโยคอะไรก็ตามที่มีสูตรนั้น” 
กล่าวอย่างง่าย ๆ ก็คือ หลัก extensionality จัดว่า อะไรที่มีลักษณะภายนอกที่เหมือนกันจัดเป็นของที่เท่ากัน
ถ้าเราตัดสินใจตามกฎนี้ วิธีการแสดงปัญหาก็ไม่ควรจะมีผลต่อการตัดสินใจ
เช่น การแสดงปัญหาโดยใช้คำต่าง ๆ กัน ไม่ควรที่จะมีผลเป็นการตัดสินใจที่ต่างกัน 
เมื่อการประเมินตัดสินของเรากลับอาศัยข้อมูลที่ไม่เกี่ยวกับประเด็นดังที่แสดงมาแล้ว นี่เป็นความคิดที่ไม่สมเหตุผล ไม่สมกับหลักตรรกศาสตร์
องค์ประกอบคือวัย

ปรากฏการณ์การวางกรอบเป็นความเอนเอียงที่มีกำลังที่สุดอย่างหนึ่งในการตัดสินใจ เป็นความเอนเอียงที่สามารถพิสูจน์ได้อย่างคงเส้นคงวาในงานทดลองต่าง ๆ 
โดยทั่ว ๆ ไปแล้ว ความเสี่ยงต่อปรากฏการณ์นี้เพิ่มขึ้นตามวัย
และความแตกต่างระหว่างวัยเป็นเรื่องสำคัญโดยเฉพาะเกี่ยวกับการรักษาสุขภาพ 
และการตัดสินใจทางการเงิน 
แต่ว่า ปรากฏการณ์นี้ดูจะอันตรธานไปถ้าเกี่ยวเนื่องกับภาษาที่สอง 
ซึ่งอาจจะอธิบายได้ว่า ภาษาที่สองสร้างความห่างไกลทางประชานและทางอารมณ์มากกว่าภาษาบ้านเกิด 
และมีการประมวลผลอัตโนมัติในระดับที่น้อยกว่าภาษาบ้านเกิด
ซึ่งนำไปสู่การไตร่ตรองที่เพิ่มขึ้น จึงมีอิทธิพลต่อการตัดสินใจ และมีผลเป็นการตัดสินใจอย่างเป็นระบบมากกว่า
องค์ประกอบคือวัย > วัยเด็กและวัยรุ่น

ปรากฏการณ์มีกำลังเพิ่มขึ้นเมื่อเด็กเจริญวัยขึ้น 
โดยส่วนหนึ่งเป็นเพราะว่า การหาเหตุผลเชิงคุณภาพ (เทียบกับเชิงปริมาณ) จะมีเพิ่มขึ้นตามอายุ 
คือ ในขณะที่เด็กวัยก่อนอนุบาลมีโอกาสสูงกว่าที่จะทำการตัดสินใจขึ้นอยู่กับปริมาณ
เช่นโอกาสความน่าจะเป็นที่จะเกิดขึ้นของผล
เด็กประถมและเด็กวัยรุ่นมีโอกาสสูงขึ้นเรื่อย ๆ ที่จะใช้เหตุผลเชิงคุณภาพ
โดยเลือกผลที่ชัวร์ ๆ ในกรอบการได้ และเลือกการเสี่ยงผลในกรอบการเสีย ไม่ว่าความน่าจะเป็นจะเป็นอย่างไรจริง ๆ 
การใช้เหตุผลเชิงคุณภาพเพิ่มขึ้น มีความสัมพันธ์กับการคิดที่ “อาศัยสาระสำคัญ” (gist based) ที่เพิ่มขึ้นเรื่อย ๆ ในชีวิต
อย่างไรก็ดีการคิดหาเหตุผลเชิงคุณภาพ และดังนั้นความเสี่ยงต่อปรากฏการณ์นี้ ก็ยังไม่มีกำลังในเด็กวัยรุ่นเท่ากับในผู้ใหญ่ 
และเด็กวัยรุ่นมีโอกาสสูงกว่าที่จะเลือกเสี่ยงผลทั้งในการกรอบการได้ ทั้งในกรอบการเสีย 
ซึ่งอาจจะอธิบายได้ว่า เด็กวัยรุ่นขาดประสบการณ์เกี่ยวกับผลลบที่อาจจะเกิดขึ้น
และดังนั้น ต้องประเมินการได้การเสียโดยเป็นกระบวนการเหนือสำนึก 
โดยเพ่งความสนใจไปที่ข้อมูล รายละเอียด หรือการวิเคราะห์โดยปริมาณ บางอย่างโดยเฉพาะ 
แล้วจึงมีผลเป็นการลดระดับปรากฏการณ์นี้ และทำให้เกิดความสม่ำเสมอทั้งในการวางกรอบเป็นการได้หรือเป็นการเสียมากกว่าผู้ใหญ่ 
แต่ว่า โดยเปรียบเทียบกันแล้ว เด็กวัย 10-12 ขวบมีโอกาสสูงกว่าในการเสี่ยงผลที่เป็นการแสดงปรากฏการณ์นี้
มากกว่าเด็กอายุน้อยกว่า ผู้จะพิจารณาความแตกต่างโดยปริมาณของทางเลือกที่ให้เท่านั้น
องค์ประกอบคือวัย > ผู้ใหญ่รุ่นหนุ่มสาว

ผู้ใหญ่รุ่นหนุ่มสาวมีโอกาสมากกว่าผู้ใหญ่อายุมากกว่าที่จะเสี่ยงผลเมื่อให้ทางเลือกมีกรอบเป็นการเสีย
ในงานศึกษาหลายงานทำกับนักศึกษาปริญญาตรี นักวิจัยพบว่า นักศึกษาชอบใจทางเลือกที่มีกรอบเป็นการได้มากกว่า 
ยกตัวอย่างเช่น ชอบใจเนื้อในตลาดที่ติดป้ายว่า "เนื้อไม่มัน 75%" มากกว่า "มีมัน 25%"
หรือใช้ถุงยางอนามัยที่โฆษณาว่า "ได้ผล 95%" มากกว่าที่โฆษณา "มีโอกาสพลาด 5%"
หนุ่มสาวมีโอกาสเสี่ยงสูงต่อปรากฏการณ์นี้ เมื่อปัญหาเป็นเรื่องคลุมเครือไม่มีคำตอบ และแต่ละคนจะต้องกำหนดเองว่า ข้อมูลอะไรเข้าประเด็นกับปัญหา 
ยกตัวอย่างเช่น นักศึกษาปริญญาตรียินดีที่จะซื้อของเช่นตั๋วหนังหลังจากเงินหายมีมูลค่าเท่ากับของ มากกว่าที่จะซื้อของหลังจากของหาย
องค์ประกอบคือวัย > ผู้ใหญ่ที่อายุมาก

ปรากฏการณ์นี้มีกำลังในผู้ใหญ่อายุมาก มากกว่ารุ่นหนุ่มสาว และในเด็กวัยรุ่น 
นี้อาจจะเป็นเพราะมีความเอนเอียงประเภท negativity bias
มากขึ้น 
แม้ว่าจะมีนักวิชาการที่อ้างว่า negativity bias จริง ๆ จะลดลงตามลำดับอายุ 
คำอธิบายอีกอย่างหนึ่งก็คือ ผู้ใหญ่อายุมากอาจจะมีทรัพยากรทางประชานน้อยกว่า จึงมีโอกาสมากกว่าที่จะใช้กลยุทธ์ทางความคิดที่ใช้ทรัพยากรน้อยกว่าเมื่อต้องตัดสินใจ 
คือ มักจะอาศัยข้อมูลที่เข้าถึงได้ง่าย ๆ เช่นกรอบที่วางไว้ ไม่ว่าข้อมูลนั้นจะเกี่ยวข้องกับปัญหาที่เป็นประเด็นหรือไม่
มีงานศึกษาหลายงานที่แสดงว่า หนุ่มสาวจะทำการตัดสินใจที่มีความเอนเอียงน้อยกว่าผู้ใหญ่อายุมาก
เพราะว่า พวกเขาตัดสินใจโดยตีความตามรูปแบบของเหตุการณ์
และสามารถใช้กลยุทธ์การตัดสินใจที่ดีกว่า ที่ต้องใช้ทรัพยากรทางประชาน เช่นทักษะต่าง ๆ ที่ต้องใช้ความจำใช้งาน (working-memory)
เทียบกับผู้ใหญ่อายุมาก ผู้จะทำการตัดสินใจอาศัยปฏิกิริยาที่เกิดขึ้นทันทีต่อการได้หรือการเสีย
การขาดทรัพยากรทางประชานของผู้สูงวัย เช่นความยืดหยุ่นได้ในการใช้กลยุทธ์ในการตัดสินใจ อาจเป็นเหตุให้ผู้สูงวัยจะได้รับอิทธิพลจากการตั้งกรอบทางอารมณ์มากกว่าหนุ่มสาวและเด็กวัยรุ่น 
นอกจากนั้นแล้ว เมื่อเราอายุมากกว่า เราจะตัดสินใจเร็วกว่าเมื่อยังเป็นหนุ่มสาว 
แต่ว่า ให้สังเกตว่า ถ้ามีคนอื่นบอกให้ทำ ผู้ใหญ่ที่สูงวัยบ่อยครั้งสามารถตัดสินใจอย่างมีความเอนเอียงน้อยกว่าเมื่อให้ตัดสินใจใหม่
ปรากฏการณ์การวางกรอบที่เพิ่มขึ้นในผู้สูงวัยมีผลที่สำคัญ โดยเฉพาะเกี่ยวกับการรักษาพยาบาล 
คือผู้สูงวัยจะมีความอ่อนไหวในระดับสูงต่อข้อมูลรายละเอียดที่ให้หรือไม่ได้ให้
ซึ่งหมายความว่า อาจจะตัดสินใจเกี่ยวกับการรักษาพยาบาลที่สำคัญ ขึ้นอยู่กับว่า คุณหมอจะวางกรอบทางเลือกที่ให้อย่างไร
ไม่ได้ขึ้นอยู่กับความแตกต่างเชิงปริมาณของทางเลือก ซึ่งอาจจะมีผลเป็นการตัดสินใจที่ไม่สมควร
เมื่อพิจารณาการรักษาโรคมะเร็ง การวางกรอบสามารถเปลี่ยนการตัดสินใจของผู้สูงวัยจากการรอดชีวิตในระยะสั้นไปยังระยะยาว โดยการวางกรอบแบบเสียและแบบได้ตามลำดับ 
คือเมื่อรับข้อมูลเกี่ยวการรักษาที่วางกรอบว่ามีผลบวก มีผลลบหรือมีผลเปล่า
ผู้สูงวัยมีโอกาสสูงอย่างมีนัยสำคัญที่จะยอมรับการรักษาเมื่อได้ข้อมูลบวก
มากกว่าที่จะยอมรับการรักษาเดียวกันนั่นแหละเมื่อข้อมูลเป็นแบบลบหรือเป็นแบบเปล่า 
นอกจากนั้นแล้ว การวางกรอบแม้แต่สามารถจะเปลี่ยนความคิด หลังจากตัดสินใจแล้ว
คือเป็นเหตุให้เลิกล้มการตัดสินใจเบื้องต้น แล้วยอมรับการรักษาที่เป็นทางเลือก 
นอกจากนั้นแล้ว ผู้สูงวัยจะสามารถจำข้อมูลที่มีการวางกรอบเป็นแบบบวกได้ดีกว่าที่มีกรอบแบบลบ 
ซึ่งมีหลักฐานจากงานวิจัยที่ตรวจการระลึกข้อมูลการรักษาพยาบาลจากแผ่นพับของผู้สูงวัย
ดูเพิ่ม

ทฤษฎีความคาดหวัง
เชิงอรรถและอ้างอิง > แหล่งข้อมูล

Levin, Irwin P.; Gaeth, Gary J. (1988). "How Consumers are Affected by the Framing of Attribute Information Before and After Consuming the Product". Journal of Consumer Research. 15 (3): 374–378. doi:10.1086/209174. JSTOR 2489471.
Clark, D (2009). Framing effects exposed. Pearson Education.
Druckman, J. (2001a). "Evaluating framing effects". Journal of Economic Psychology. 22: 96–101. doi:10.1016/S0167-4870(00)00032-5.
Druckman, J. (2001b). "Using credible advice to overcome framing effects". Journal of Law, Economics, and Organization. 17: 62–82. doi:10.1093/jleo/17.1.62.
Gächter, S.; Orzen, H.; Renner, E.; Stamer, C. (2009). "Are experimental economists prone to framing effects? A natural field experiment". Journal of Economic Behavior & Organization. doi:10.1016/j.jebo.2007.11.003.
Plous, Scott (1993). The psychology of judgment and decision making. McGraw-Hill. ISBN 978-0-07-050477-6.
Tversky, Amos; Kahneman, Daniel (1981). "The Framing of decisions and the psychology of choice". Science. 211 (4481): 453–458. doi:10.1126/science.7455683. PMID 7455683.
Kühberger, Anton; Tanner, Carmen (2010). "Risky choice framing: Task versions and a comparison of prospect theory and fuzzy-trace theory". Journal of Behavioral Decision Making. 23 (3): 314–329. doi:10.1002/bdm.656.
การาจี
ศัพทมูลวิทยา

ก่อนปากีสถานเป็นเอกราช นครนี้รู้จักกันโดยทั่วไปในชื่อ Karanchi ในภาษาอูรดู ถึงแม้ว่ารูปสะกดภาษาอังกฤษ Karachi เริ่มกลายเป็นที่นิยมมากขึ้น
เมืองพี่น้อง

แมชแฮด ประเทศอิหร่าน
โกม ประเทศอิหร่าน
เทียนจิน ประเทศจีน
อุรุมชี ประเทศจีน
แหล่งข้อมูลอิ่น

วิกิมีเดียคอมมอนส์มีสื่อเกี่ยวกับ การาจี
คู่มือการท่องเที่ยว การาจี จากวิกิท่องเที่ยว (ในภาษาอังกฤษ)
เว็บไซต์ทางการ
film by an unknown British soldier (1942–1947). Karachi at the end of the Raj. Mowgli Productions.
การาจี ที่เว็บไซต์ Curlie
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef 
Wikinews
Wikisource
อัลฟุรกอนุลฮัก

| --- | --- |

ผู้ประพันธ์: Al Saffee, Al Mahdee
ผู้แปล: Anis Shorrosh
ประเทศ: สหรัฐ
ภาษา: อังกฤษ, อาหรับ
ประเภท: ศาสนา
สำนักพิมพ์: Wine Press Publishing, Enumclaw, WA
วันที่พิมพ์: มิถุนายน ค.ศ. 1999
ชนิดสื่อ: พิมพ์ (ปกแข็ง), Online edition
หน้า: 366
ISBN: 9781579211752
OCLC: 52725049
อัลฟุรกอนุลฮัก (อาหรับ: الفرقان الحق, อักษรโรมัน: al-Furqān al-ḥaqq; อังกฤษ: The True Furqan) เป็นหนังสือภาษาอาหรับที่พยายามเลียนแบบอัลกุรอาน แต่รวมเอาองค์ประกอบต่าง ๆ ตามหลักคำสอนของศาสนาคริสต์
คำตอบรับ

แบปติสต์นิวส์รายงานว่า Al-Mahdy สมาชิกคณะกรรมการบริหารใน "Project Omega 2001" เผยแพร่ อัลฟุรกอนุลฮักในเดือนเมษายน ค.ศ. 1999 โดยกล่าวว่า มุสลิม "ยีงไม่ได้รับข้อความที่แท้จริงของพระวรสาร" หนังสือนี้เชื่อว่าเป็นของนักเขียนที่มีนามแฝงว่า "Al Saffee" และ "Al Mahdee" และ Anis Shorrosh เป็นผู้แปลหนังสือนี้เป็นภาษาอังกฤษ โดยเรียกสิ่งนี้เป็น "เครื่องมือที่จะปลดปล่อยมุสลิม" และคนที่เชื่อว่ามุฮัมมัดเป็น "ศัตรูของพระคริสต์" แบ่งออกเป็น 77 บท รวมอารัมภบทและปัจฉิมบท Shorrosh รายงานว่า อัลฟุรกอนุลฮัก เป็นความพยายามที่จะตอบสนองต่อความท้าทายในอัลกุรอานที่ว่าไม่มีผู้ใดสามารถสร้างผลงานเช่นนั้นได้ และใช้คำสอนตามศาสนาคริสต์มากกว่าอิสลาม "หนังสือเล่มนี้เห็นได้ชัดว่าเขียนในแบบอัลกุรอานใหม่ได้อย่างมีประสิทธิภาพ จนมุสลิมชาวอาหรับขอบคุณคนที่อ่านออกเสียงในที่สาธารณะว่าอ่านอัลกุรอาน"
Dr. Ray Register มิชชันนารีคริสต์ กำหนดให้หนังสือเล่มนี้เป็นเครื่องมือที่มีประสิทธิภาพสำหรับ "การประกาศข่าวดีแบบแรก" เพื่อช่วย "วิจารณ์อัลกุรอานและทัศนคติของชาวมุสลิมต่อพระเยซูและการดำเนินชีวิตอย่างมีจริยธรรมที่เป็นที่นิยม"
หนังสือนี้ถูกกล่าวถึงเป็น "โฆษณาชวนเชื่อคริสเตียน" เนื่องจากข้อความที่สอง "เริ่มพูดถึงตรีเอกภาพ แนวคิดที่ไม่ใช่อิสลามโดยสิ้นเชิง" และ The American Muslim เรียกหนังสือนี้เป็น "สิ่งหลอกลวง" โดยกล่าวเป็นตัวแทนของ "มาตรการที่สิ้นหวังในการหาทางเปลี่ยนศาสนามุสลิมนอกรีต เนื่องจากความพยายามร่วมกันไม่กี่ร้อยปีก่อให้เกิดความสำเร็จเพียงเล็กน้อย" นักวิจารณ์คนอื่น ๆ เรียกหนังสือนี้ว่า "มีคุณภาพต่ำและมีเนื้อหาไร้สาระ" และ "ความพยายามที่จะบิดเบือนคำสอนอัลกุรอาน โดยสร้างสิ่งที่ดูเหมือนโองการอัลกุรอานอย่างน่าสมเพช"
นักวิชาการอิสลามหลายคนในมหาวิทยาลัยเตหะรานโต้แย้งว่า อัลฟุรกอนุลฮัก ใช้ระเบียบวิธีที่มีข้อบกพร่องในการพยายามตอบคำถามข้อท้าทายการเลียนแบบไม่ได้ของอัลกุรอาน
Michael R. Licona เปรียบเทียบระหว่าง อัลฟุรกอนุลฮัก กับพระวรสารนักบุญบารนาบัสในความพยายามที่จะเลียนแบบรูปแบบคัมภีร์ของศาสนาหนึ่ง เพื่อส่งเสริมการอ้างหลักคำสอนของอีกศาสนาหนึ่ง แม้ว่าจะสลับบทบาทของศาสนาคริสต์และศาสนาอิสลามก็ตาม
ผู้ที่นับถือศาสนาอิสลามบางคนรู้สึกว่า อัลฟุรกอนุลฮัก ผลิตโดยรัฐบาลอเมริกันหรืออิสราเอลในฐานะส่วนหนึ่งของการสมรู้ร่วมคิด Al-Usbūc หนังสือพิมพ์อียิปต์ อ้างไว้ในวันที่ 6 ธันวาคม ค.ศ. 2004 ว่า "The True Koran  [ตามต้นฉบับ] was drafted with direct Israeli participation and with direct instructions from U.S. President George Bush" (เดอะทรูโกราน [ตามต้นฉบับ] ได้รับการร่างขึ้นจากการมีส่วนร่วมโดยตรงของอิสราเอล และได้รับคำแนะนำโดยตรงจากประธานาธิบดี จอร์จ บุช แห่งสหรัฐ) กระทรวงการต่างประเทศสหรัฐปฏิเสธข้อกล่าวหานี้อย่างมาก และ Anis Shorrosh ผู้แปลหนังสือนี้ รายงานว่า "ทางอิสราเอลไม่มีส่วนเกี่ยวข้องกับการเตรียมการหนังสือนี้"
การเซ็นเซอร์

หนังสือนี้ถูกห้ามนำเข้าในประเทศอินเดีย
แหล่งข้อมูลอื่น

A scanned copy of the book on archive.org
มนุษย์กบ

ทีมจัดส่งซีลปีนขึ้นไปบนยานพาหนะขนส่งก่อนที่จะเริ่มดำเนินการจากด้านหลังของเรือดำน้ำสหรัฐ ฟิลาเดลเฟีย
มนุษย์กบ เป็นผู้ที่ได้รับการฝึกฝนในการดำน้ำสกูบาหรือการว่ายน้ำใต้ทะเลในความสามารถทางยุทธวิธีซึ่งรวมถึงตำรวจหรืองานทางทหาร บุคลากรดังกล่าวเป็นที่รู้จักกันในชื่อทางการของนักประดาน้ำจู่โจม หรือนักว่ายน้ำจู่โจม คำว่ามนุษย์กบ เกิดขึ้นครั้งแรกในนามมนุษย์กบผู้ปราศจากความกลัว ซึ่งเป็นชื่อบนเวทีของพอล บอยตัน ในคริสต์ทศวรรษ 1870 และต่อมาถูกอ้างสิทธิ์โดยจอห์น สเปนซ์ ผู้เป็นเป็นสมาชิกของกองทัพเรือสหรัฐและสมาชิกของหน่วยนาวิกโอเอสเอส ซึ่งได้รับการนำไปใช้กับเขาในขณะที่เขากำลังฝึกซ้อมในชุดกันน้ำสีเขียว
คำว่ามนุษย์กบบางครั้งใช้เพื่ออ้างถึงนักดำน้ำสกูบาพลเรือน สโมสรกีฬาดำน้ำบางแห่งมีคำว่ามนุษย์กบ อยู่ในชื่อของสโมสร[ต้องการอ้างอิง] ซึ่งคำที่ต้องการโดยผู้ใช้สกูบาคือนักดำน้ำ[ต้องการอ้างอิง] แต่คำว่ามนุษย์กบ ยังคงใช้อย่างไม่เป็นทางการโดยผู้ที่ไม่ใช่นักดำน้ำ โดยเฉพาะในสื่อและมักจะอ้างถึงนักดำน้ำสกูบาระดับอาชีพ เช่น ในบทบาทตำรวจนักประดาน้ำ[ต้องการอ้างอิง]
ในกองทัพและเครือข่ายข่าวกรองสหรัฐ นักประดาน้ำที่ผ่านการฝึกในสกูบาหรือซีซียูบีเอ ที่ใช้สำหรับภารกิจจู่โจมทางยุทธวิธีจะเรียกว่า "นักประดาน้ำจู่โจม"[ต้องการอ้างอิง] คำนี้ใช้เพื่ออ้างถึงเนวีซีล, หน่วยเสนารักษ์ลาดตระเวนสะเทินน้ำสะเทินบกพิเศษ และหน่วยทำลายล้างวัตถุระเบิดของกองทัพเรือ (EOD) ส่วนพลประจำยานลำน้ำสงครามพิเศษมีสิ่งที่สืบช่วงของมนุษย์กบในการว่ายน้ำจู่โจมมากกว่าการดำน้ำ ซึ่งเป็นหนึ่งในหน่วยที่ยอดเยี่ยมที่สุดเพียงไม่กี่หน่วยที่ได้รับการฝึกในส่วนสำคัญนี้ หน่วยมนุษย์กบอื่น ๆ ได้แก่ กองพันนาวิกโยธินจู่โจม และมารีนรีคอน นักประดาน้ำจู่โจมส่วนสำคัญของกองกำลังพิเศษกองบกทัพสหรัฐ (รู้จักกันในนามกรีนเบอเรต์), กองร้อยลาดตระเวนของกรม หน่วยจู่โจมกองทัพบก พลร่มกู้ภัย กองทัพอากาศ, ชุดควบคุมการรบ กองทัพอากาศ, การลาดตระเวนพิเศษ กองทัพอากาศ ตลอดจนผู้ปฏิบัติการศูนย์กิจกรรมพิเศษของซีไอเอ
ส่วนในสหราชอาณาจักร ตำรวจนักประดาน้ำมักได้รับการเรียกว่า "มนุษย์กบตำรวจ"[ต้องการอ้างอิง]
องค์การนักประดาน้ำทางยุทธวิธีของบางประเทศมีการแปลคำว่ามนุษย์กบ ในชื่อทางการของพวกเขา เช่น ฟรอแมนสคอร์พซือของเดนมาร์ก นอกนั้นเรียกตัวเองว่า"นักประดาน้ำจู่โจม" หรือความหมายที่คล้ายกัน ส่วนอื่น ๆ เรียกตัวเองโดยใช้ชื่อที่ไม่จำกัด เช่น "สเปเชียลกรุป 13" และ "หน่วยปฏิบัติการพิเศษ"[ต้องการอ้างอิง]
ซึ่งหลายประเทศและกลุ่มติดอาวุธบางกลุ่มได้ส่งหรือปรับใช้เหล่านักประดาน้ำหรือนักว่ายน้ำจู่โจม
หนังสืออ่านเพิ่ม

Frogman operations: Decima Flottiglia MAS, Underwater Demolition Team, human torpedo, Sinking of the Rainbow Warrior, Russian commando frogmen
Bush, Elizabeth Kauffman. America's first frogman : the Draper Kauffman story. Naval Institute Press. ISBN 1-59114-098-6. OCLC 55699399.
Fraser, Ian (1957). Frogman V.C. Angus & Robertson. OCLC 1599838.
Pugh, Marshal (1956). Frogman: Commander Crabb's story. OCLC 1280137.
Welham, Michael G.; Welham, Jacqui (1990). Frogman Spy: the mysterious disappearance of Commander 'Buster' Crabb. W.H. Allen. ISBN 1-85227-138-8. OCLC 21979335.
Tony Groom: DIVER. Royal Naval Clearance Divers work in the Falklands conflict. ISBN 978-1574092691.
แหล่งข้อมูลอื่น

Panerai during World War Two เก็บถาวร 2019-04-14 ที่ เวย์แบ็กแมชชีน
Frogman - Training, Equipment, and Operations of Our Navy's Undersea Fighters - C.B. Colby เก็บถาวร 2019-03-09 ที่ เวย์แบ็กแมชชีน
List of books about frogmen เก็บถาวร 2003-11-08 ที่ เวย์แบ็กแมชชีน
อวตาร (ภาพยนตร์)
นักแสดง

ข้อมูลเพิ่มเติม: อวตาร (แฟรนไชส์)
แซม เวิร์ธธิงตัน () และ โซอี ซัลดานา () เป็นนักแสดงนำในภาพยนตร์
นักแสดง > ชาวมนุษย์

แซม เวิร์ธธิงตัน เป็น เจค ซัลลี, อดีตนาวิกโยธินพิการ กลายเป็นส่วนหนึ่งของโครงการอวตารหลังพี่ชายฝาแฝดของเขาที่ถูกฆ่าตาย ภูมิหลังทางทหารของเขาช่วยนักรบชาวนาวีเชื่อมสัมพันธ์กับเขา คาเมรอนคัดเลือกนักแสดงชาวออสเตรเลียหลังจากการค้นหาทั่วโลกเพื่อหานักแสดงอายุน้อยที่ดูมีอนาคตและเลือกนักแสดงที่ไม่รู้จักเพื่อลดทุนสร้าง เวิร์ธธิงตัน ซึ่งในเวลานั้นอาศัยอยู่รถของเขา ผ่านการออดิชันสองครั้งช่วงเริ่มต้นการพัฒนาและเขาได้เซ็นสัญญาสำหรับภาคต่อถ้ามีการสร้าง คาเมรอนรู้สึกว่าเพราะเวิร์ธธิงตันยังไม่เคยเล่นภาพยนตร์ใหญ่ ๆ มาก่อน ทำให้เขาสามารถทำให้ตัวละคร "มีลักษณะเป็นคนจริง ๆ" คาเมรอนยังพูดว่าเขา "มีลักษณะเป็นผู้ชายที่คุณต้องการดื่มเบียร์ด้วยและในที่สุดเขาก็กลายเป็นผู้นำที่เปลี่ยนแปลงโลก"
แซม เวิร์ธธิงตัน ยังแสดงเป็น ทอมมี พี่ชายฝาแฝดนักวิทยาศาสตร์ที่เสียชีวิตแล้วของเขา
สตีเฟน แลง เป็น พันเอก ไมลส์ ควอริทช์ หัวหน้ารักษาความปลอดภัยของเหมืองแร่ เขาไม่มีความใส่ใจอย่างลึกซึ้งต่อผู้อยู่อาศัยของดาวแพนดอรา นอกจากปาร์คเกอร์ ผู้เป็นหัวหน้าผู้สั่งการงานยึดครองแพนดอรา โดยเห็นได้ชัดจากการกระทำและภาษาของเขา เขาเพิกเฉยต่อชีวิตใด ๆ ที่ไม่ได้รับการยอมรับว่าเป็นมนุษย์ แลงไม่ผ่านการคัดเลือกบทบาทในภาพยนตร์ เอเลี่ยน 2 ฝูงมฤตยูนอกโลก (1986) ของคาเมรอน แต่คาเมรอนจำเขาได้ คาเมรอนจึงไปหาเขาเพื่อให้เขาแสดงใน อวตาร ไมเคิล บีห์น ผู้ที่เคยร่วมงานกับคาเมรอนใน เอเลี่ยน 2 ฝูงมฤตยูนอกโลก, ฅนเหล็ก 2029 และ ฅนเหล็ก 2029 ภาค 2 ได้รับการพิจารณาสำหรับบทบาทอยู่ช่วงหนึ่ง เขาได้อ่านบทและดูภาพบางส่วนที่เป็นสามมิติร่วมกับคาเมรอน แต่สุดท้ายแล้วเขาไม่ได้รับคัดเลือกให้แสดง
โจวานนี รีบีซี เป็น ปาร์คเกอร์ เซลฟริดจ์ ผู้บริหารดูแลการทำเหมืองแร่ขององค์กร RDA ในขณะที่เขาเป็นคนแรกที่เต็มใจจะทำลายอารยธรรมนาวีเพื่อรักษาผลลัพธ์ทางการเงินของบริษัท เขาก็ยังลังเลที่จะอนุญาตการโจมตีต่อชาวนาวีที่จะทำให้ภาพลักษณ์ของเขามัวหมอง แต่หลังจากการตายโดยคนของ RDA และควอริทช์ มือขวาคนสนิทและผู้ใต้บังคับบัญชาโน้มน้าวให้เขารู้ว่ามันจำเป็นและการโจมตีจะมีมนุษยธรรม เขาจึงตัดสินใจอนุญาตการโจมตีและทำให้ต้นไม้แห่งวิญญาณล้ม ขณะที่ภาพการโจมตีนั้นเผยแพร่มายังฐาน เซลฟริดจ์รู้สึกไม่สบายใจต่อความรุนแรงและหวาดกลัวในตัวควอริทช์ และพยายามจะยับยั้งควอริทช์เท่าที่จะทำได้
ซิกัวร์นีย์ วีเวอร์ เป็น ดร. เกรซ ออกัสติน นักชีววิทยาอวกาศและหัวหน้าโครงการอวตาร เธอยังเป็นผู้ชื้แนะของซัลลีและผู้สนับสนุนสันติไมตรีต่อชาวนาวี ด้วยการสร้างโรงเรียนเพื่อภาษาอังกฤษให้แก่พวกเขา
มิเชลล์ ราดรีเกซ เป็น ทรูดี ชาร์คอน นักบินที่ได้รับมอบหมายให้มาช่วยเหลือในโครงการอวตาร เป็นผู้เห็นอกเห็นใจต่อชาวนาวี คาเมรอนต้องการที่จะทำงานร่วมกับราดรีเกซตั้งแต่เห็นเธอในภาพยนตร์ เกิรล์ไฟท์
โจเอล เดวิด มัวร์ เป็น ดร. นอร์ม สเปลแมน นักมานุษยวิทยาต่างดาว ผู้ศึกษาพืชและชีวิตสัตว์เป็นส่วนหนึ่งโครงการอวตาร เขาเดินทางมาถึงดาวแพนดอราในช่วงเวลาเดียวกับซัลลีและเป็นคนควบคุมร่างอวตาร แม้ว่าเขาจะถูกคาดหวังให้เป็นผู้นำการติดต่อทางการทูตกับชาวนาวี แต่ปรากฏว่าเจคมีบุคลิกภาพที่เหมาะสมกว่าที่จะได้รับความเคารพของชาวพื้นเมือง
ไดลีป เรา เป็น ดร. แมกซ์ พาเทล นักวิทยาศาสตร์ผู้ทำงานในโครงการอวตารและช่วยเหลือการก่อกบฏของเจคต่อ RDA
นักแสดง > ชาวนาวี

โซอี ซัลดานา เป็น เนย์ทีรี ลูกสาวของหัวหน้าเผ่าโอมาติกายา (เผ่านาวีที่เป็นจุดศูนย์กลางของเรื่องภายในป่า) เธอหลงเสน่ห์ของเจคเพราะความกล้าหาญของเขา แม้ว่าเธอจะหงุดหงิดในความไร้เดียงสาและโง่เขลาของเขา เธอเป็นคนรักของเจค ตัวละครถูกสร้างโดยการจับการเคลื่อนไหวของนักแสดงและในด้านภาพถูกสร้างโดยคอมพิวเตอร์ทั้งหมด เช่นเดียวกับตัวละครชาวนาวีทุกคน ซัลดานายังได้เซ็นสัญญาสำหรับภาคต่อในอนาคต
ซีซีเอช พาวเดอร์ เป็น โมแอต ผู้นำจิตวิญญาณของเผ่าโอมาติกายา แม่ของเนย์ทีรี และภรรยาของหัวหน้าเผ่า เอย์ตูคาน
เวส สตูดี เป็น เอย์ตูคาน หัวหน้าเผ่าโอมาติกายา พ่อของเนย์ทีรีและสามีของโมแอต
ลาซ อลอนโซ เป็น ทซูเทย์ นักรบที่เก่งกาจของเผ่าโอมาติกายา เขาเป็นผู้สืบทอดตำแหน่งหัวหน้าเผ่า ในตอนแรกนั้น เขาเป็นคู่หมั้นของเนย์ทีรี
งานสร้าง > จุดกำเนิด

เมื่อปี ค.ศ. 1994 ผู้กำกับ เจมส์ คาเมรอน เขียนโครงร่างของ อวตาร จำนวน 80 หน้า โดยได้รับแรงบัลดาลใจจาก หนังสือบันเทิงคดีวิทยาศาสตร์ทุกเล่ม ที่เขาเคยอ่านในวัยเด็กและนวนิยายผจญภัยโดย เอ็ดการ์ ไรซ์ เบอร์โรห์ส และ เอช. ไรเดอร์ แฮกเกริด เมื่อเดือนสิงหาคม ค.ศ. 1996 หลังคาเมรอนถ่ายทำ ไททานิก เสร็จ เขาประกาศว่าจะถ่ายทำ อวตาร โดยจะใช้ประโยชน์จากนักแสดงที่มาจากการสังเคราะห์หรือใช้ภาพที่สร้างจากคอมพิวเตอร์ โครงการจะมีมูลค่า 100 ล้านดอลลาร์สหรัฐและมีนักแสดงอย่างน้อยหกคนในบทบาทนักแสดงนำ ที่ดูเหมือนจะมีจริง แต่ไม่มีอยู่จริงในโลกทางกายภาพ ดิจิตอล โดเมน บริษัทสร้างเทคนิคพิเศษซึ่งคาเมรอนเป็นหุ้นส่วนได้เข้าร่วมโครงการนี้ งานสร้างควรจะเริ่มต้นช่วงกลางปี ค.ศ. 1997 และกำหนดฉาย ค.ศ. 1999 อย่างไรก็ตามคาเมรอนรู้สึกว่าเทคโนโลยีไม่สอดคล้องกับเรื่องราวและวิสัยทัศน์ที่เขาตั้งใจจะเล่า เขาตัดสินใจที่จะให้ความสนใจกับการทำสารคดีและปรับแต่งเทคโนโลยีในอีกไม่กี่ปีข้างหน้า มีการเปิดเผยใน บูมเบิร์กบีสนิสวีก ว่า ทเวนตีท์เซนจูรีฟอกซ์ ได้ให้เงิน 10 ล้านดอลลาร์สหรัฐ แก่คาเมรอนให้ถ่ายทำวิดีโอสั้นเป็นหลักฐานแนวคิดของ อวตาร ซึ่งเขาได้ฉายให้ผู้บริหารของฟอกซ์ดูเมื่อเดือนตุลาคม ค.ศ. 2005
เมื่อเดือนกุมภาพันธ์ ค.ศ. 2006 คาเมรอนเปิดเผยว่า Project 880 คือ "เวอร์ชันก่อนที่จะเป็น อวตาร" ภาพยนตร์ที่เขาพยายามจะสร้างเมื่อหลายปีก่อน อ้างถึงความก้าวหน้าทางเทคโนโลยีในการสร้างตัวละครที่สร้างจากคอมพิวเตอร์ เช่น กอลลัม, คิงคอง และ เดวี โจนส์ คาเมรอนเลือก อวตาร เหนือโครงการ แบทเทิล แองเจิ้ล ของเขา หลังจากทดสอบกล้องเป็นเวลาห้าวันเมื่อปีก่อน
จากบทสัมภาษณ์ของนักแสดงชาวอินเดีย โควินทา เปิดเผยว่า เจมส์ คาเมรอน ได้ติดต่อเขาเพื่อยื่นข้อเสนอให้เขาสวมบทบาทเป็น เจ็ค ซัลลี ซึ่งเขาปฏิเสธโดยไม่เห็นด้วยกับการใช้สีทาร่างกายเช่นเดียวกับแผนการถ่ายทำที่มีระยะเวลายาวนาน เขาอ้างว่าชื่อของภาพยนตร์เรื่องนี้แนะนำโดยเขาให้กับคาเมรอนหลังจากมั่นใจว่าภาพยนตร์เรื่องนี้จะประสบความสำเร็จมาก สิ่งนี้ทำให้ผู้ใช้หลายคนล้อเลียนเขาในสื่อสังคม ในการให้สัมภาษณ์ของเขาในภายหลังเรียกปฏิกิริยาของผู้ใช้สื่อสังคมว่าเป็น 'พฤติกรรมที่มีอคติ'